
	Descrierea ocupației

	Definiția ocupației: Tehnicianul/tehniciana în gospodărirea și protecția apelor (în continuare Tehnician) monitorizează și utilizează sistemele de control computerizate și echipamentele conexe ale instalațiilor de alimentare și gospodărire a apelor; supraveghează sistemul de alimentare cu apă potabilă: procesul de filtrare, tratare și stocare a apei, precum și procesul de epurare a apelor uzate și de eliminare a deșeurilor din sistemele de alimentări și evacuări de apă; evaluează starea apelor de suprafață și a construcțiilor hidrotehnice. 
Tehnicianul contribuie la organizarea și controlul activităților desfășurate la corpurile de apă și la structurile hidrotehnice (baraje, rezervoare etc.), înregistrează datele și informează persoanele/structurile responsabile despre desfășurarea procesului de captare, tratare și distribuție a apei, parametrii de calitate a apelor captate şi distribuite, verifică permanent parametrii de calitate a apelor epurate și deversate în emisar. 
Tehnicianul prin activitatea sa asigură apă curată, protejată și gestionată corect pentru oameni și natură, ține evidența cotelor și informează persoanele/structurile competente în caz de probleme legate de cotele de alarmă și inundații; sugerează unele intervenții și măsuri de optimizare a proceselor tehnologice de alimentare cu apă/epurare a apelor uzate, gestionează eficient materialele consumabile, resursele naturale și energetice. contribuie la asigurarea calității și gestionării corespunzătoare a apei prin operarea și monitorizarea proceselor de captare, tratare, stocare și distribuție a apei, precum și a proceselor de colectare, epurare și evacuare a apelor uzate, în conformitate cu procedurile și normele aplicabile; 
Atribuțiile de bază: 
(în supravegherea stării tehnice a instalațiilor din sistemul public de canalizare):
· monitorizarea valorilor indicatorilor/parametrilor de calitate a apelor uzate evacuate de către întreprinderile industriale/consumatori în sistemul de canalizare în raport cu valorile limită admisibile ale poluanților, stabilite și aprobate în conformitate cu standardele de calitate și actele normative din domeniu, precum și parametrii apelor uzate epurate la deversare în emisare;
· acordarea suportului pentru operatorii sistemelor de alimentare cu apă și de epurare a apelor uzate în exploatarea și întreținerea instalațiilor de tratare a apei potabile, instalațiilor de epurare a apelor uzate și monitorizarea respectării procedurilor operaționale de tratare a apei potabile și de epurare a apelor uzate;
· asistarea, după caz, determinarea parametrilor organoleptici și fizici de calitate a apei, prelevarea, conservarea și operarea instrumentelor și echipamentelor de laborator în vederea determinării calității apei; 
· utilizarea echipamentelor tehnice pentru realizarea lucrărilor de monitorizare în sistemul de alimentare și evacuare a apei; 
· participarea la realizarea proceselor de întreținere a instalațiilor din sistemul de alimentare și evacuare a apelor, utilizarea echipamentelor de operare a softurilor specifice pentru gestionarea apelor;
· înregistrarea și analiza datelor pentru a asigura menținerea bazelor de date relevante locului de muncă.
(în domeniul gospodariei apelor):
· participarea la gestionarea, monitorizarea și protecția resurselor de apă, inclusiv a zonelor de protecție, în vederea utilizării eficiente și durabile pentru populație, industrie, agricultură și mediu, cu respectarea cadrului normative sectorial; 
· participarea la gestionarea, monitorizarea și protecția terenurilor fondului apelor și, inclusiv măsurile de prevenire şi de combatere a inundaţiilor, a eroziunii şi măsurile de contracarare a secetei şi a deşertificării
· monitorizarea stării corpurilor de apă și a structurilor hidrotehnice din zona de captare;
· înregistrarea nivelului apei și transmiterea informațiilor către persoanele și structurile competente în cazul depășirii pragurilor stabilite, inclusiv în situații de risc de inundații; 
· întreținerea și exploatarea corpurilor de ape și a sistemelor hidrotehnice; 
· colectarea, integrarea, analiza primară și transmiterea datelor hidrologice; 
· participarea la lucrări de amenajare și protecție a corpurilor de ape in cadrul bazinelor și sub bazinelor hidrografice; 
· prevenirea și reducerea riscurilor de inundații, secetă și poluare, inclusiv a eroziunii a deşertificării. 
Condițiile de muncă solicitate (mediul fizic, socio-organizațional):
· mediul fizic: activitatea se desfășoară atât la birou, cât și în aer liber, în preajma corpurilor de apa de suprafață/subterană și a structurilor hidrotehnice, unde condițiile meteorologice sunt variabile. Tehnicianul poate activa în laborator participând la efectuarea testelor/încercărilor de laborator pentru determinarea parametrilor de calitate a apei brute, potabile și uzate. 
· mediul socio-organizațional: activează în echipă și respectă subordonarea ierarhică din cadrul entității (publice sau private), conform unui orar stabil, care poate include activitate în ture, în cazuil interperiilor. 
Riscuri profesionale:
· riscuri generale: accidentări la locul de muncă (alunecare, lezare); expunere la factori variabili de temperatură și condiții meteorologice; 
· riscuri psiho-emoționale: surmenarea emoțională, stres generat de activități care implică concentrare prelungită asupra datelor hidrologice, hidrogeologice și meteorologice, atenție sporită la detalii în procesul de monitorizare a stării structurilor hidrotehnice, a corpurilor de apă și a zonei de captare a apei.
Perspective pe piața muncii: Impactul schimbării climei și insuficiența apei la nivel global și național arată că domeniul gospodariei apelor și în special asigurarea alimentării cu apă potabilă impune o planificare și gestionare rațională a resurselor de apă cu solicitarea și implicarea specialiștilor calificați. Satisfacerea cerințelor populației pentru servicii de alimentare cu apă și sanitație îmbunătățite, eficiente și la costuri realiste constituie obective stategice stabilite prin Directiva (UE) 2020/2184  privind apa destinată consumului uman, Directiva 2000/60/CE de stabilire a unui cadru de acțiune comunitară în domeniul apei, Directiva (UE) 2024/3019 privind tratarea apelor urbane reziduale, precum și prin atingerea Obiectivelor de Dezvoltare Durabilă (ODD 6.1 și 6.2) până în anul 2030. În concluzie perspectiva pe piața muncii în domeniul gospodăririi și protecției apelor este una în creștere, datorită importanței strategice a resurselor de apă și a cerințelor de mediu tot mai stricte.
Echipamente, utilaje, instrumente și materiale:
· echipament individual de lucru și de protecție: salopetă/îmbrăcăminte de lucru, vestă reflectorizantă, cască de protecție, bocanci de protecție antiderapanți, cizme de cauciuc pentru lucrul în zone umede, mănuși de protecție, ochelari de protecție, îmbrăcăminte impermeabilă, vestă de salvare la lucrul în apropierea apei;
· echipamente tehnice: echipamente de prelevare manuală și automată a probelor de apă; recipiente de prelevare, ambalare, transportare și conservare a probelor de apă (butelii, lăzi, cutii, echipamente frigorifice);
· utilaje: mașini hidrotehnice; instalații utilizate în procesul de captare, tratare, pompare și epurare a apei, inclusiv monitorizarea stării apelor de suprafață și a construcțiilor hidrotehnice;
· instrumente și aparate de măsură și control (AMC): dispozitiv cu laser de măsurare a distanțelor; busolă/dispozitiv GPS; termometre; psihrometre; aparate de determinare a debitului, concentrației, presiunii, nivelului apei; pH-metru manual etc. 
· materiale: reactivi chimici pentru conservarea, analiza și tratarea apei; teste standard de determinare a calității apei; conducte și tuburi specifice rețelei de distribuție a apei.
Software: aplicații specifice pentru gestionarea apelor (sistemul SCADA (Supervisory Control And Data Aquisition); aparate de operare a softurilor (computer, telefon mobil, tabletă), diagrame tehnologice ale stației de pompare/tratare/epurare a apei.
Tendințe și preocupări de viitor: utilizarea sistemelelor informationale deschise (Open sourse) în planificarea optimă a domeniului gospodăririi apelor (ex. Sistemul informațional automatizat „Cadastrul de stat al apelor”); armonizarea/ajustarea cadrului normativ la standardele europene din domeniu; schimbul de experiență și implementarea bunelor practici de gestionare a apelor; implementarea principiilor economiei verzi și dezvoltarea strategiilor de eliminare/diminuare a factorilor, ce conduc la degradarea calității apelor prin utilizarea tehnologiilor non-poluante și echipamentelor moderne în procesul tehnologic de tratare a apei brute și de epurare a apelor uzate; aplicarea metodologiilor de gospodarire a apelor în baza principiului de bazin hidrografic, conform prevederilor Directivei 2000/60/CE a Parlamentului European și a Consiliului din 23 octombrie 2000 de stabilire a unui cadru de acțiune comunitară în domeniul apei .
Date specifice: Tehnicianul trebuie să fie apt de muncă din punct de vedere fizic și psihic, fiind supus anual examenului medical profilactic obligatoriu, conform prevederilor Hotărârii Guvernului nr. 1079/2023 cu privire la examenele medicale profilactice obligatorii ale lucrătorilor (Monitorul Oficial al Republicii Moldova, 2024 Nr. 89-92 art. 207).

	FONDUL STANDARDULUI OCUPAȚIONAL

	Competențe generice (transversale) (CG):
CG1. Aplicarea normelor de securitate și sănătate în muncă și normelor sanitaro-igienice
CG2. Aplicarea prevederilor cadrului normativ sectorial, instrucțiunilor și procedurilor specifice domeniului
CG3. Utilizarea rațională a resurselor energetice și promovarea principiilor economiei verzi 
CG4. Utilizarea tehnologiilor digitale și de comunicare
CG5. Citirea documentației/ desenelor tehnice/ diagramelor etc.

	Atribuții și sarcini de lucru
	Competențe profesionale (CP) și corelarea lor cu sarcinile de lucru
	Criterii de realizare a activităților asociate competențelor profesionale

	ATRIBUȚIA 1. Asigurarea procesului de captare și pompare a apei din surse de suprafață și/sau subterane 
Sarcina 1.a. Examinarea actelor permisive pentru captarea și pomparea apei din corpuri de ape subterane și/sau de suprafață.
Sarcina 1.b. Înregistrarea nivelului apelor în surse de suprafață.
Sarcina 1.c. Evidența datelor despre bazinul de apă și regimul hidrologic.
Sarcina 1.d. Recepționarea datelor privind volumele de apă necesare pentru pompare.
Sarcina 1.e. Monitorizarea parametrilor de funcționare a utilajului de pompare.
Sarcina 1.f. Verificarea stării utilajului, instalațiilor de captare și pompare a apelor din corpuri de ape subterane și/sau de suprafață.
Sarcina 1.g. Analiza parametrilor de calitate a apei brute captate din corpuri de apă de suprafață şi/sau subterană.
Sarcina 1.h. Evidența volumului de apă captată.
Sarcina 1.i. Monitorizarea regimului hiodrodinamic in corpuri de ape subterane.
Sarcina 1.j. Analiza parametrilor de exploatare a sondelor arteziene, stației de captare a apei și a stațiilor de pompare a apei.





	CP1. Gestionarea bazinelor de apă (corpuri de apă subterană și de suprafață utilizate ca sursă de alimentare cu apă)
(1.b; 1.c; 8.a; 8.c; 8.d;)



	
	1.1. Monitorizează, vizual și/sau cu ajutorul echipamentelor speciale, nivelul cursurilor de apă din zona de captare a apei, în vederea asigurării debitelor ecologice/salubre.
1.2. Monitorizează nivelul piezometric al apei în (straturile acvifere) corpurile de apă subterană, în vederea înregistrării datelor și a urmăririi evoluției regimului hidrodinamic.
1.3. Efectuează, conform reglementărilor de exploatare, înscrisurile în registrele de evidență/baze de date privind nivelul apelor în corpuri de ape de suprafață și nivelul piezometric în corpuri de ape subterane/orizonturi acvifere.
1.4. Prelucrează primar datele hidrologice, meteorologice și hidrogeologice, pentru corpurile de apă de suprafață și subterane, în vederea înregistrării și transmiterii acestora către persoanele/structurile competente.
1.5. Monitorizează starea conformă a zonelor de protectie a corpurilor de apă de suprafață (râu, sector de râu, lac de acumulare, iaz, bazin de acumulare, heleșteu) și subterane, informând persoanele/structurile competente în cazul neconformităților.

	
	CP 2. Operarea procesului de captare a apei din surse de apă de suprafață
(1.a; 1.d; 1.e; 1.f; 1.g; 1.h; 1.j; 2.h; 3.j; 8.a; 8.d;)

	2.1. Aplică prevederile cadrului normativ privind securitatea și sănătatea în muncă în procesul de captare a apei din surse de ape de suprafață.
2.2. Examinează actele permisive eliberate beneficiarilor, în corespundere cu prevederile actelor normative în domeniul sistemului de alimentare cu apă din corpuri de apă/surse de suprafață.
2.3. Monitorizează respectarea limitelor de captare autorizate în vederea evitării epuizării rezervelor de apă de suprafață.
2.4. Utilizează datele recepționate privind volumele de apă necesare pentru pompare, asigurând respectarea limitelor de captare și pompare a apei din corpuri de apă de suprafață.
2.5. Monitorizează parametrii hidrologici în posturi hidrologice ale rețelei Naționale de Monitoring Hidrologic, în zona de exploatare și nivelul apei la priza de apă, utilizând aparatele speciale de măsură și control.
2.6. Inspectează sistematic starea sistemelor/utilajelor de captare a apei pe perioada de exploatare a acestora în vederea evaluării stării tehnice și raportării către persoanele/structurile competente.
2.7. Ține evidența rezervei de apă de apă în bazinele de acumulare, raportând operativ problemele apărute superiorului, structuirilor/persoanelor responsabile
2.8. Monitorizează permanent calitatea apei, colectând probe de la priza de apă pentru analiza parametrilor organoleptici și fizici operaționali (miros, gust, turbiditate, culoare). 
2.9. Compară parametrii organoleptici cu valorile limită admisibile, informând persoanele/structurile responsabile în cazul necorespunderii cerințelor de calitate și/sau constatării unei poluări accidentale.
2.10. Asigură functionarea sistemelor de regularizare a nivelului apelor în scopul menținerii debitelor prestabilite.
2.11. Informează prompt persoanele/structurile responsabile despre livrarea/stoparea distribuției apei către consumator în caz de abateri în procesul de captare/distribuție a apei sau de modificare a parametrilor de calitate a acesteia.

	
	CP 3. Operarea procesului de captare a apei din surse (corpuri) de apă subterane
(1.a; 1.d; 1.e; 1.f; 1.g; 1.h; 1.i; 1.j; 3.j; 8.a; 8.d;)
	3.1. Aplică normele de securitate și sănătate în muncă în procesul de captare a apei subterane din acvifere, precum și respectarea normelor de siguranță a instalațiilor de captare/pompare.
3.2. Examinează actele permisive eliberate beneficiarilor în corespundere cu prevederile actelor normative în domeniul sistemului de alimentare cu apă din corpurile subterane.
3.3. Monitorizează respectarea limitelor de captare autorizate în vederea evitării supra exploatării rezervelor de apă în acvifere. 
3.4. Asigură conformtiatea parametrilor cantitativi ai captării de ape subterane cu debitul pompei, ajustând parametrii de funcționare a utilajului de pompare la normele tehnice și la capacitatea acviferului. 
3.5. Verifică permanent starea utilajului și a instalațiilor de pompare a apelor din corpuri subterane, ținând cont de parametrii tehnologici de pompare.
3.6. Inspectează echipamentele, monitorizând condițiile de funcționare a aparatelor de măsură și control, instalațiile (filtrele, dozatoarele de clor, manometrele etc.) urmărind debitele, presiunile și temperaturile prestabilite ale apei captate.
3.7. Solicită periodic efectuarea încercăriilor de laborator a calității apei subterane pentru a asigura conformitatea parametrilor de calitate.
3.8. Înregistrează parametrii de exploatare a captărilor de ape subterane și pompare a apei, verificând periodic volumul (cantitățile) de apă captată în raport cu normele/necesarul stabilit.
3.9. Monitorizează parametrii de exploatare a pompelor la captările de ape subterane, asigurând funcționarea acestora conform parametrilor tehnologici de exploatare.
3.10. Efectuează măsurările nivelului piezometric (static și dinamic) al apei subterane în captările de apă, înregistrând rezultatele în cartea tehnică a captării de ape subterane. 
3.11. Măsoara periodic nivelul piezometric (static și dinamic) în sondele acviferului, destinate captărilor de apă, înregistrând rezultatele în cartea tehnică a captării de ape subterane.
3.12. Asigură funcționarea captărilor de apă subterană și a stațiilor de pompare a apei, precum și mentenanța instalațiilor/utilajului de captare și pompare a apei, conform parametrilor tehnologici de exploatare a acestora.
3.13. Asigură funcționarea instalațiilor/utilajului de captare a apei din sondele acviferului, precum și mentenanța lor, conform parametrilor tehnologici de exploatare a acestora.
3.14. Informează personalul responsabil despre livrarea/stoparea distribuției apei către consumator în caz de neconformități în procesul de captare/distribuție a apei din corpul de apa subterană sau de modificare a parametrilor de calitate a apei.

	ATRIBUȚIA 2. Asigurarea procesului de tratare, stocare, pompare și distribuție a apei
Sarcina 2.a. Analiza parametrilor de calitate a apei.
Sarcina 2.b. Asigurarea parametrilor tehnologici de exploatare a instalațiilor de tratare a apei.
Sarcina 2.c Mentenanța instalațiilor și echipamentelor de tratare, stocare, pompare, transportare și distribuție a apei. 
Sarcina 2.d. Participarea la determinarea dozelor de reactivi necesari pentru asigurarea procesului de tratare/dezinfectare a apei.
Sarcina 2.e. Monitorizarea regimului tehnologic de tratare a apei.
Sarcina 2.f. Evidența înregistrărilor din registrele tehnologice de lucru a personalului de exploatare.
Sarcina 2.g. Monitorizarea indicatorilor tehnologici de performanță a procesului de tratare, stocare, pompare, transportare și distribuție a apei. 
Sarcina 2.h. Asigurarea rezervei de apă pentru necesități de incendiu/avarie.
Sarcina 2.i. Monitorizarea procesului tehnologic de funcționare a stațiilor de tratare, stocare, pompare, transportare și distribuție a apei. 
Sarcina 2.j. Desfășurarea lucrărilor de mentenanță a instalațiilor și echipamentelor pentru tratarea și stocarea apei.
	CP 4. Operarea procesului de tratare, stocare și pompare a apei 
(2.a; 2.b; 2.c; 2.d; 2.e; 2.f; 2.g; 2.h; 2.i; 2.j; 3.j; 8.a; 8.d;)


	4.1. Aplică prevederile cadrului normativ privind securitatea și sănătatea în muncă în procesul de tratare, stocare, pompare a apei.
4.2. Participă la prelevarea probelor de apă pentru efectuarea încercărilor parametrilor organoleptici și fizico-chimici operaționali (miros, gust, turbiditate, culoare, pH etc.).
4.3. Analizează rezultatele de laborator a parametrilor de calitate a apei pentru a face ajustări ale echipamentelor și sistemelor de tratare a apei.
4.4. Monitorizează parametrii de exploatare a instalațiilor de tratare a apei pe tot parcursul procesului tehnologic de tratare, stocare și distribuție a apei, asigurând respectarea prevederilor proiectului tehnologic.
4.5. Participă la stabilirea dozelor de reactivi necesari pentru asigurarea procesului de dezinfectare a apei, conform normelor stabilite, precum și la prelevarea probei de apă pentru efectuarea încercărilor de laborator în vederea determinării eficienței reactivilor utilizați în procesul de tratare a apei.
4.6. Ajustează dozele de reactivi necesari pentru asigurarea procesului de dezinfectare a apei, după caz. 
4.7. Decide asupra dozelor de coagulant/floculant necesare pentru asigurarea calității apei (în baza valorilor de turbiditate).
4.8. Asigură mentenanța echipamentelor și utilajelor de tratare a apei, cu respectarea strictă a indicațiilor producătorului. 
4.9. Supraveghează permanent procesul tehnologic de tratare a apei, precum spălarea filtrelor, spălarea decantoarelor, spălarea rezervoarelor, etc.
4.10. Verifică periodic datele din registrele tehnologice de lucru ale personalului de exploatare a instalațiilor și echipamentelor de tratare, stocare, pompare, transportare și distribuție a apei.
4.11. Înregistrează, corect și lizibil, indicatorii tehnologici de performanță a procesului de tratare, stocare și distribuție a apei din surse de apă de suprafață și/sau subterane, informând structurile/personalul responsabil cu privire la asigurarea rezervei de apă pentru necesități de incendiu/avarie.
4.12. Monitorizează permanent procesul tehnologic de funcționare a stațiilor de tratare/pompare a apei, asigurând realizarea proceselor tehnologice (coagulare, floculare, decantare, filtrare, dezinfectare etc).
4.13. Participă la mentenanța echipamentelor/utilajelor pentru tratarea, stocarea și pomparea apei.
4.14. Informează persoanele responsabile despre livrarea/sistarea apei către consumator, în caz de abateri în procesul de tratare/stocare/pompare a apei.

	ATRIBUȚIA 3. Asigurarea procesului de distribuție a apei
Sarcina 3.a. Recepționarea volumelor de apă necesare pentru distribuție.
Sarcina 3.b. Monitorizarea volumelor de apă distribuite.
Sarcina 3.c. Asigurarea funcționării echipamentelor și sistemelor de distribuție a apei.
Sarcina 3.d. Identificarea abaterilor în procesul de distribuție a apei. 
Sarcina 3.e. Remedierea abaterilor în procesul de distribuție a apei.
Sarcina 3.f. Analiza parametrilor de calitate a apei.
Sarcina 3.g. Monitorizarea presiunii apei în conductele de distribuție a apei.
Sarcina 3.h. Participarea la procesele de spălare/dezinfectare a rezervoarelor și conductelor.
Sarcina 3.i. Participarea la identificarea conectărilor ilicite la conductele de distribuție a apei, după caz.
Sarcina 3.j. Informarea persoanelor responsabile privind furnizarea/stoparea apei. 
	CP5. Operarea procesului de distribuție a apei 
(3.a; 3.b; 3.c; 3.d; 3.e; 3.f; 3.g; 3.h; 3.i; 3.j; 8.a; 8.d;)

	5.1. Aplică prevederile cadrului normativ privind securitatea și sănătatea în muncă în procesul de distribuție a apei.
5.2. Înregistrează volumele de apă recepționate pentru distribuție către consumatori, conform regimului de consum și/sau graficului de distribuție.
5.3. Asigură evidența volumelor de apă distribuite, conform normelor și procedurilor de distribuție.
5.4. Participă la verificarea stării de funcționare a dispozitivelor de preluare a apei (hidranți) de către pompieri de la rețeaua exterioară. 
5.5. Monitorizează permanent procesul tehnologic, starea echipamentelor și sistemelor de distribuție a apei.
5.6. Asigură mentenanța rețelelor și instalațiilor de distribuție a apei în colaborare cu echipele tehnice.
5.7. Identifică neconformitățile (conectarea ilegală; schimbarea parametrilor de distribuție, presiunea, pierderile) în procesul de distribuție a apei, în conformitate cu procedurile stabilite. 
5.8. Operează aparatele/instalațiile conform prevederilor măsurilor preventive protocolare în caz de identificare a neconformităților în procesul de distribuție a apei.
5.9. Examinează rezultatele încercărilor de laborator, parametrii organoleptici și fizici de calitate a apei, după caz, pentru a decide distribuția apei potabile către consumator.
5.10. Asigură evidența presiunii apei în conductele de distribuție, utilizând echipamentele speciale de măsurare și control.
5.11. Supraveghează activitatea muncitorilor responsabili de spălarea/dezinfectarea rezervoarelor și conductelor de apă.
5.12. Efectuează verificări periodice a conductelor/rețelelor de distribuție a apei în scopul identificarii conectărilor ilicite, scurgerilor accidentale etc, după caz.
5.13. Înregistrează și informează consumatorii/părțile implicate despre livrarea/sistarea livrărilor de apă, în caz de abateri în procesul de distribuție a apei.

	ATRIBUȚIA 4. Asigurarea procesului de întreținere și exploatare a sistemelor interioare de alimentare cu apă și evacuare a apelor uzate
Sarcina 4.a. Verificarea stării sistemelor interioare de alimentare cu apă și de evacuare a apelor uzate. 
Sarcina 4.b. Participarea la efectuarea încercărilor de rezistență și densitate a rețelelor.
Sarcina 4.c. Participarea la procesul de instalare a sistemelor interioare de apă. 
Sarcina 4.d. Punerea în funcțiune a sistemelor interioare de alimentare cu apă și de evacuare a apelor uzate.
Sarcina 4.e. Monitorizarea corespunderii parametrilor la intrare și condițiilor tehnice de alimentare cu apă și de evacuare a apelor uzate.
Sarcina 4.f. Monitorizarea funcționării stației de repompare a apei.
Sarcina 4.g. Gestionarea sistemelor interioare de evacuare a apelor uzate.
Sarcina 4.h. Implementarea planului de întreținere și reparație a rețelelor interioare de alimentare cu apă.
	[bookmark: _gjdgxs]CP 6. Exploatarea sistemelor interioare de alimentare cu apă și de evacuare a apelor uzate
(4.a; 4.b; 4.c; 4.d; 4.e; 4.f; 4.g; 4.h; 8.a; 8.d;) 

	6.1. Aplică prevederile cadrului normativ privind securitatea și sănătatea în muncă în procesul de întreținere și exploatare a sistemelor interioare de alimentare și evacuare a apelor.
6.2. Examinează periodic starea rețelelor interioare de alimentare cu apă și de canalizare. 
6.3. Supraveghează procesul de efectuare a încercărilor de rezistență și presiunea rețelelor de alimentare cu apă și de canalizare. 
6.4. Gestionează procesul de instalare a rețelele interioare de alimentare cu apă. 
6.5. Participă la coordonarea activităților de punere în funcțiune a rețelelor interioare de alimentare cu apă și de canalizare. 
6.6. Verifică corespunderea parametrilor la intrare stabiliți în documentația de proiect și în condițiile tehnice de exploatare a sistemelor interioare de alimentare cu apă și de evacuare a apelor uzate. 
6.7. Verifică permanent funcționalitatea stației de repompare a apei pentru a asigura procesul de alimentare cu apă /evacuare a apelor uzate.
6.8. Verifică starea sistemelor interioare de evacuare a apelor uzate pentru a asigura funcționalitatea acestora.
6.9. Asigură implementarea graficului de mentenanță a rețelelor interioare de alimentare cu apă, precum și a rețelelor de evacuare a apelor uzate, prin colaborare cu beneficiarii/structurile și persoanele responsabile.
6.10. Asigură implementarea graficului de întreținere și reparație a rețelelor de canalizare, repararea secțiunilor separate a rețelelor interioare, prin comunicarea eficientă cu muncitorii responsabili și toate părțile interesate.

	ATRIBUȚIA 5. Gestionarea procesului de colectare, recepționare și pompare a apelor uzate
Sarcina 5.a. Participarea la prelevarea probelor de apă pentru efectuarea încercărilor  de laborator. 
Sarcina 5.b. Analiza parametrilor de calitate a apelor uzate deversate.
Sarcina 5.c. Monitorizarea stării utilajului și a parametrilor tehnici de exploatare a acestuia de la stațiile de pompare a apelor uzate.
Sarcina 5.d. Desfășurarea lucrărilor de mentenanță a sistemului de canalizare.
Sarcina 5.e. Monitorizarea funcționalității utilajelor și a echipamentelor conexe în instalațiile de evacuare, canalizare și pompare a apelor uzate.
Sarcina 5.f. Monitorizarea volumelor de ape uzate pompate/deversate.
Sarcina 5.g. Gestionarea registrelor operaționale a instalațiilor de evacuare, canalizare și pompare a apelor uzate.
	CP7. Operarea procesului de colectare, recepționare și pompare a apelor uzate
(5.a; 5.b; 5.c; 5.d; 5.e; 5.f; 5.g; 8.a; 8.d;)
	7.1. Aplică prevederile cadrului normativ privind securitatea și sănătatea în muncă în procesul de colectare, transport, epurare și evacuare a apelor uzate.
7.2. Indentifică, împreună cu persoanelor responsabile, locul de prelevare a probelor de apă uzată, pentru efectuarea încercărilor de laborator, evacuate în sistemul de canalizare, folosind echipamente de testare expres și standarde de analiză.  
7.3. Examinează indicatorii de calitate a apelor uzate în scopul determinării corespunderii acestora cu valorilie limita admisibile.
7.4. Verifică starea utilajului/instalațiilor de pompare a apelor uzate, înregistrând abaterile de funcționare de la parametrilor tehnici de exploatare a acestora.
7.5. Stabilește acțiuni pentru remedierea defecțiunilor/abaterilor identificate, colaborând constructiv cu echipele responsabile.
7.6. Gestionează activitatea muncitorilor responsabili de mentenanța sistemului de canalizare a apelor uzate.
7.7. Verifică sistematic funcționalitatea utilajelor și a echipamentelor conexe a instalațiilor de epurare și evacuare/pompare a apelor uzate, asigurând funcționarea acestora.
7.8. Completează lizibil registrele operaționale de evidență a volumelor de apă pompate/evacuate, sau introduce datele în sistemele IT.
7.9. Verifică periodic înregistrările din registrele operaționale ale instalațiilor/echipamentelor de epurare și evacuare/ pompare a apelor uzate.

	ATRIBUȚIA 6. Gestionarea proceselor de epurare a apelor uzate și de tratare a nămolurilor
Sarcina 6.a. Monitorizarea volumelor și parametrilor de calitate a apelor uzate recepționate la stația de epurare.
Sarcina 6.b. Monitorizarea regimului și parametrilor tehnologici de epurare a apelor uzate. 
Sarcina 6.c. Eficientizarea funcționării instalațiilor de epurare.
Sarcina 6.d. Asigurarea parametrilor tehnologici de exploatare a instalațiilor de epurare a apelor uzate/tratarea nămolurilor formate la stația de epurare.
Sarcina 6.e. Analiza parametrilor de calitate a apei pe parcursul procesului tehnologic de epurare a apelor uzate/tratarea nămolurilor formate la stația de epurare.
Sarcina 6.f. Participarea la determinarea dozelor de reactivi necesari pentru asigurarea procesului de epurare a apelor uzate/dezinfectarea apelor uzate/ tratarea nămolurilor formate la stația de epurare.
Sarcina 6.g. Monitorizarea procesului și funcționalitatea echipamentelor /instalațiilor de dezinfectare și dezodorizare a apei uzate.
Sarcina 6.h. Raportarea defecțiunilor/ neconformităților în procesul de epurare a apelor uzate.
Sarcina 6.i. Gestionarea registrelor tehnologice de lucru a personalului responsabil de exploatarea stației de epurare.
	CP 8. Operarea proceselor de epurare, deversare a apelor uzate și de tratare a nămolurilor
(6.a; 6.b; 6.c; 6.d; 6.e; 6.f; 6.g; 6.h; 6.i; 8.a; 8.d;)

	8.1. Aplică prevederile cadrului normativ privind securitatea și sănătatea în muncă în procesul de epurare a apelor uzate și tratare a nămolurilor.
8.2. Analizează sistematic volumele de ape uzate și indicatorii de calitate a apelor uzate recepționate la stația de epurare, informând persoanele responsabile în cazul identificării abaterilor.
8.3. Asigură regimul tehnologic de exploatare a stației de epurare a apelor uzate, monitorizând permanent parametrii tehnologici de proiect pentru instalațiile de epurare a apelor uzate (ex. cantitatea necesară de oxigen în bazinele de aerare cu nămol activ, cantitatea de nămol activ recirculat etc.).
8.4. Efectuează acțiuni de punere/scoatere în/din funcțiune a instalațiilor de epurare a apelor uzate pentru a eficientiza procesul tehnologic de epurare a apelor uzate. 
8.5. Reglează parametrii tehnologici de exploatare a instalațiilor de epurare (decantoare primare/secundare, bazine de aerare cu nămol activ etc.) din cadrul stației de epurare (SE) pentru a asigura indicatorii de calitate a apei la deversare în receptoarele naturale de apă.
8.6. Înregistrează, conform procedurilor interne, indicatorii tehnologici de performanță a procesului de epurare a apelor uzate din cadrul stației de epurare.
8.7. Monitorizează parametrii de calitate a apei în procesul tehnologic de epurare a apelor uzate și de tratare a nămolurilor formate la stația de epurare.
8.8. Determină, împreună cu tehnologul stației de epurare, specialiștii din cadrul laboratoarelor specializate, dozele de reactivi necesari pentru asigurarea procesului de tratare a apelor uzate/dezinfectarea apelor uzate/tratarea nămolurilor. 
8.9. Analizează eficiența reactivilor (substanțe chimice utilizate la floculare, dezinfectare, etc.), utilizați în procesul de epurare a apelor uzate sau la tratarea nămolurilor. 
8.10. Asigură funcționarea echipamentelor de dozare a reactivilor utilizați în procesul de epurare a apelor uzate și de tratare a nămolurilor, formate la stația de epurare, ajustând parametrii conform normelor tehnice.
8.11. Verifică sistematic procesul și funcționalitatea instalațiilor de epurare și dezinfectare a apelor uzate, conform prevederilor regulamentului de exploatare a acestora.
8.12. Asigură mentenanța instalațiilor tehnologice de epurare a apelor uzate și de tratare a nămolurilor active. 
8.13. Informează, conform procedurilor interne ale entității, persoanele/serviciile responsabile privind defecțiunile/neconformitățile identificate în procesul de epurare a apelor uzate și/sau la tratarea nămolurilor.
8.14. Verifică sistematic înregistrările din registrele instalațiilor privind parametrii tehnologici și manevrele efectuate de către persoanele responsabile în procesul de epurare a apelor uzate. 

	ATRIBUȚIA 7. Gestionarea infrastructurii sistemului de alimentare cu apă și de canalizare
Sarcina 7.a. Asigurarea funcționării și a stării de siguranță a construcțiilor hidrotehnice. 
Sarcina 7.b. Identificarea activităților umane cu impact asupra infrastructurii sistemului de alimentare cu apă și de canalizare. 
Sarcina 7.c. Monitorizarea măsurilor de protecție și de gestionare eficientă a infrastructurii sistemului de alimentare cu apă și de canalizare.
Sarcina 7.d. Informarea privind pericolul de inundații/afectare a integrității infrastructurii sistemului hidrotehnic.
Sarcina 7.e. Optimizarea proceselor tehnologice ale sistemului de alimentare cu apă și de canalizare. 

	CP 9. Întreținerea infrastructurii sistemului de alimentare cu apă și de canalizare
(7.a; 7.b; 7.c; 7.d; 7.e; 8.a; 8.d;)
	9.1. Monitorizează vizual integritatea construcțiilor hidrotehnice (baraje, deversoare de ape) din zona de captare a apei.
9.2. Gestionează infrastructura sistemului de alimentare cu apă, care include construcții și echipamente de captare a apei, stocare, dezinfectare și de distribuție a apei până la punctul de delimitare a proprietăților, prestabilit în documentația de exploatare.
9.3. Asigură funcționalitatea construcțiilor hidrotehnice, în limita parametrilor prestabiliți în regulamentul de exploatare, în special al sistemelor de regularizare (devesoare, evacuatoare), în vederea menținerii ecositemului pe cursul de apă, conform regulamentului de exploatare aprobat.
9.4. Coordonează activitățile de exploatare a construcțiilor hidrotehnice, conform reglementarilor în vigoare.
9.5. Înregistrează datele/informațiile despre starea infrastructurii sistemului hidrografic, în vederea stabilirii măsurilor de protecție a terenurilor aferente și de gestionare eficientă a resurselor de apă potabilă.
9.6. Cartografiază permanent activitățile umane și impactul acestora asupra infrastructurii sistemelor hidrografice pentru a interveni prompt în lichidarea/diminuarea surselor de poluare a corpurilor de apă.
9.7. Asigură gestionarea eficientă și responsabilă a infrastructurii sistemului de alimentare cu apă (captare, tratare, stocare și distribuție, a apei) și de canalizare (colectare, epurare  și evacuare a apelor uzate).
9.8. Înregistrează, în perioada cu pericol de viituri, volumele/cotele de apă, evaluând pericolul de inundații, venind cu propuneri de măsuri de intervenție în cazul situațiilor de urgență, precum: viitură, nivel mare/mic de apă pe cursul râului etc.
9.9. Raportează operativ persoanelor/structurilor responsabile despre pericolul de inundații/afectarea integrității infrastructurii sistemului hidrotehnic, intervenind prompt în cazul situațiilor de urgență, la constrcțiile hidrotehnice aferente corpurilor de apă.
9.10. Examinează cu atenție și responsabilitate starea sistemului de alimentare cu apă și canalizare pentru a propune soluții de optimizare a proceselor tehnologice de alimentare cu apă și de canalizare.

	ATRIBUȚIA 8. Protecția corpurilor de apă 
Sarcina 8.a. Aplicarea cadrului normativ în domeniul gospodăririi apelor și protecției mediului.
Sarcina 8.b. Monitorizarea activităților umane cu impact asupra corpurilor de apă și potențialele pericole de mediu. 
Sarcina 8.c. Restabilirea zonelor de protecție sanitară a corpurilor de apă, a rețelelor și instalațiilor de alimentare cu apă și de canalizare.
Sarcina 8.d. Gestionarea eficientă a resurselor naturale și energetice în procesele de gospodărire a apelor.

	CP 10. Implementarea principiilor economiei verzi în gospodărirea și protecția apelor
(8.a; 8.b; 8.c; 8.d;)
	10.1. Aplică prevederile cadrului normativ cu privire la exploatarea corpurilor de apă pentru utilizarea durabilă a resurselor de apă și protecția organismelor hidrobionte (pești, amfibii).
10.2. Asigură respectarea actelor normative în domeniul gospodăririi apelor și protecției mediului pe tot parcursul procesului tehnologic de captare, tratare, distribuție a apei către consumatori, precum și în procesul de epurare, tratare și deversare a apei în bazinele naturale. 
10.3. Analizează activitățile umane și impactul acestora asupra corpurilor de ape de suprafață și subterane, pentru a elimina/minimiza potențialele pericole de mediu.
10.4. Identifică sursele de poluare a corpurilor de apă prin controlul periodic a stării ecologice a acestora, în colaborare cu organele competente.
10.5. Participă la restabilirea zonelor de protecție sanitară a resurselor de apă, a rețelelor și instalațiilor de alimentare cu apă și canalizare.
10.6. Participă în campanii de împădurire, înverzire, salubrizare a fâșiilor riverane din cadrul zonelor de protecție a resurselor de apă.
10.7. Optimizează consumul de resurse energetice pe tot parcursul procesului de captare, tratare, stocare și distribuție a apei potabile, colectare, epurare și evacuare a apelor uzate.
10.8. Promovează utilizarea materialelor ecologice, în vederea respectării indicatorilor de mediu în procesul de gestionare a resurselor de apă.
10.9. Aplică principiile economiei verzi în domeniul gospodăririi și protecției apelor pe parcursul întregului proces de captare, tratare, stocare, distribuție, epurare și deversare a apei în emisar.


Cadrul normativ și de reglementare aplicat în activitatea Tehnicianului:
· Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de acțiune comunitară în domeniul apei; 
· Directiva (UE) 2020/2184 privind apa destinată consumului uman 
· Directiva (UE) 2024/3019 privind tratarea apelor urbane reziduale
· Directiva 2006/118/CE a Parlamentului European și a Consiliului din 12 decembrie 2006 privind protecția apelor subterane împotriva poluării și deteriorării
· Legea apelor nr. 272/2011;
· Codul urbanismului și construcțiilor nr. 434/2023;
· Legea privind protecția mediului înconjurător nr. 1515/1993;
· Legea sănătății și securității în muncă nr. 186/2008;
· Legea privind supravegherea de stat a sănătății publice nr. 10/2009;
· Legea privind serviciul public de alimentare cu apă și de canalizare nr. 303/2013;
· Legea privind substanțele chimice nr. 277/2018;
· Legea privind calitatea apei potabile nr. 182/2019;
· Legea privind funcționarea în condiții de siguranță a obiectivelor industriale și a instalațiilor tehnico potențial periculoase nr. 151/2022;
· Hotărârea Guvernului nr. 199/2014 cu privire la aprobarea Strategiei de alimentare cu apă și sanitație (2014-2028); 
· Regulamentul privind condiţiile de deversare a apelor uzate în corpurile de apă, aprobat prin Hotărârea Guvernului nr. 802/2013; 
· Regulamentul privind evidenţa şi raportarea apei folosite, aprobat prin Hotărârea Guvernului nr. 835/2013;
· Regulamentul cu privire la cerinţele de calitate a mediului pentru apele de suprafaţă, aprobat prin Hotărârea Guvernului nr. 890/2013;
· Regulamentul cu privire la cerințele de calitate a apelor subterane, aprobat prin Hotărârea Guvernului nr. 931/2013;
· Regulamentul privind monitorizarea și evidența sistematică a stării apelor de suprafață și a apelor subterane, aprobat prin Hotărârea Guvernului nr. 932/2013;
· Regulamentul privind zonele de protecție sanitară a prizelor de apa, aprobat prin Hotărârea Guvernului nr. 949/2013;
· Regulamentul privind cerințele de colectare, epurare și deversare a apelor uzate în sistemul de canalizare și/sau în corpuri de apă pentru localitățile urbane și rurale, aprobat prin Hotărârea Guvernului nr. 950/2013;
· Regulamentul-tip de exploatare a lacurilor de acumulare/iazurilor /heleșteielor, aprobat prin Hotărârea Guvernului nr. 977/2016;
· Regulamentul sanitar privind sistemele mici de alimentare cu apă potabilă, aprobat prin Hotărârea Guvernului nr. 1466/2016;
· Regulamentul privind exploatarea tehnică a sistemelor și instalațiilor publice de alimentare cu apă și de canalizare (ediția a doua), aprobat prin Ordinulul Ministerului Economiei şi Infrastructurii şi Ministerului Agriculturii, Dezvoltării Regionale şi Mediului nr. 331/2018;
· Regulamentul sanitar privind punerea la dispoziție pe piață și utilizarea produselor biocide, aprobat prin HG nr. 344/2020;
· Regulamentul Cadastrului de stat al apelor format de Sistemul informational automatizat „Cadastrul de stat al apelor”, aprobat prin Hotărîrea Guvernului nr. 183/2022; 
· Regulamentul sanitar privind supravegherea şi monitorizarea calităţii apei potabile, aprobat prin Hotărârea Guvernului nr. 651/2023;
· Regulamentul de studiere, exploatare și protecție a apelor subterane, aprobat prin Hotărârea Guvernului nr. 731/2025; 
· Ghidul Național privind Planul de Siguranță a Apei pentru sistemele de alimentare cu apă potabilă, aprobat prin Ordinul Ministerului Mediului și Ministerului Sănătății nr. 609/65 din 21.07.2017;
· Metodologia privind identificarea și clasificarea corpurilor de apă, aprobate prin Hotărârea Guvernului nr. 881/2013;
· Metodologiile de identificare și desemnare a zonelor vulnerabile la nitrați și a zonelor sensibile la nutrienți, aprobate prin Hotărârea Guvernului 736/2020;
· Hotărârea Guvernului nr. 1079/2023 cu privire la examenele medicale profilactice obligatorii ale lucrătorilor; 
· NE 1-02:2019, ANRE nr.394 din 01.11.2019 „Norme de securitate la exploatarea instalațiilor electrice”.
· Codul practic în construcții CP G.03.08:2020 „Instalații și rețele de alimentare cu apă și canalizare. Proiectarea și construcția sistemelor exterioare de alimentare cu apă potabilă…”;
· Regulamentul privind exploatarea tehnică a sistemelor și instalațiilor publice de alimentare cu apă și de canalizare (ediția a doua), aprobat prin ordinul MADRM/MEI.
· Regulamentul privind autorizarea, construcția, înregistrarea, controlul și exploatarea sistemelor individuale de colectare și epurare a apelor uzate, aprobat prin Hotărârea Guvernului nr.508/2024

